bohrradien
Store norske leksikon,Realfag,Fysikk,Mål og vekt
Bohrradien er en fysisk konstant, som i størrelse er omtrent lik radien til den innerste elektronbanen i hydrogenatomet i sin grunntilstand. Symbolet for bohrradien er ao.
Grunnlaget for å beregne bohrradien er atommodellen til den danske fysikeren Niels Bohr. Den fysiske størrelsen av bohrradien beregnes av CODATA, som i 2019 fastsatte den til:\(\begin{equation} a_{o} = \frac{\hslash}{m_{e}c \alpha} = 5,291\,772\,109\,03(80) \cdot 10^{11} meter (m)\end{equation}\)Her er  ℏ – Diracs konstant, det vil si Plancks konstant dividert med 2π.  me – elektronets masse   c – lyshastigheten   α – finstrukturkonstanten  Verdien av bohrradien tilsvarer tilsvarer omtrent 52,9 pm eller 0,529 ångstrøm.Bohrs atommodell sier at elektronene går i en bane rundt atomkjernen med en bestemt avstand til kjernen, avhengig av deres energi. I dag regnes dette som en foreldet beskrivelse av atomets oppbygging. Likevel blir bohrradien benyttet som en hensiktsmessig lengdeenhet for beregninger i atomfysikken, blant annet fordi den står i et enkelt og naturlig forhold til andre fundamentale konstanter. Les mer i Store norske leksikon atom – atomteori kvantefysikk